Referat fra styremøte 11. juni 2015 i Svolvær

Tilstede:

Stian Holmvik, Margit Steinholt, Espen Waage Skjeflo og Randi Sjøvold. Marit Hermansen deltok på deler av møtet. Fra sekretariatet deltok Lena Stemland, Tove Myrbakk og Heidi Pedersen.

Forfall:

Kirsten Toft, Ellen B. Pedersen, Barbara Baumgarten-Austrheim, Ulrika Larsson og Raymond Mortensen.

Da styret ikke var vedtaksdyktig blir referatet send til hele styret for godkjenning.

**Sak 1: Godkjenning av innkalling og saksliste**

*Vedtak:*

*Innkalling og saksliste godkjent.*

**Sak 2: Orienteringer**

***Fra sentralstyret:***

Marit Hermansen orienterte fra sentralstyrets arbeid.

***Fra møte med NAV-ledelsen:***

Stian Holmvik refererte fra møte med NAV-ledelsen og krav om aktivitet etter 8 uker sykemelding.

***Fra Helgelandssykehuset:***

Saken gikk ut.

***Fra landsstyremøtet og møte med lokalforeningslederne i Trondheim:***

Stian Holmvik orienterte fra møtet med lokalforeningslederne som i hovedsak gikk ut på å diskutere lokalsykehus og akuttfunksjon.

***Vårmøte i Eldre legers forening 5. – 7. mai:***

Tove Myrbakk orienterte om vårmøtet som Nordland Legeforening var teknisk arrangør og vertskap for.

***Kurs og konferanser våren 2015:***

Lena Stemland og Tove Myrbakk orienterte om kurs og konferanser arrangert i vårsemesteret. Det ble arrangert et ekstraordinært grunnkurs B etter påtrykk fra Allmennlegeforeningen. Siden har det vært arrangert grunnkurs B i mars, grunnkurs C i april og grunnkurs A i mai, samt samfunnsmedisinsk kurs D. Det har også vært arrangert kurs i normaltariff i mars og to akuttmedisinkurs, ett i Narvik og ett i Bodø, samt turnuslegekurs.

***Kurs og konferanser høsten 2015:***

I juni og oktober arrangeres det grunnkurs B. I september blir det grunnkurs D, grunnkurs A, samfunnsmedisinsk kurs G og BUP-kurs. I oktober er det helsepolitisk konferanse og IA-konferanse. I november er det kommunikasjonsdager med kurs i pasientkommunikasjon og medietrening.

**Situasjonen rundt leger og refusjonsrett på grunnkurs A og B:**Lena Stemland orienterte om situasjonen med fortvilte allmennleger som tar kontakt for å få plass på grunnkurs B. I og med at vi arrangerer fire grunnkurs B og to grunnkurs A i år har Nordland Legeforening gjort sitt for å avhjelpe situasjonen. Kurs B har hatt rekordmange deltakere og i samråd med forelesere har vi satt et endelig tak på 90 deltakere. Legeforeningens sekretariat var i kontakt med oss for å øke dette, men det vil gå ut over kvaliteten og vi har sagt nei. En regner med at situasjonen kommer under kontroll i løpet av høsten. Det mangler mye koordinering av antall kurs, og NLF har tatt dette opp mange ganger, uten at noe har skjedd,

***Doktor i Nord:***

Tove Myrbakk orienterte om arbeidet med juni-nummeret. Styret ønsker å fortsette med to papirutgaver av bladet i juni og desember i samarbeid med FLF.

***Helsejournalistikk-konferanse høsten 2016:***

Det er avklart at det blir helsejournalistikk-konferanse 5. og 6. september 2016 på Thon hotell Opera i Oslo. Planleggingsmøte 10.9 med Norsk Journalistlag, Norsk Redaktørforening, Norsk Overlegeforening og Nordland Legeforening. Kommunikasjonssjef Knut Braaten i Legeforeningen inviteres med.

***IA-konferanse og foredrag med Geir Lippestad:***

Tove Myrbakk orienterte om IA-konferansen «Arbeid er bra for psyken» som arrangeres av NLF 27. og 28.10.15 i Bodø.

***Videre studentrepresentasjon:***

Espen Waage Skjeflo slutter som studentrepresentant og skal ta kontakt med 5. årsstudenter for å få mer kontinuitet i representasjonen. Selv blir han stipendiat og det undersøkes muligheten for at han går inn i styret som LVS-representant.

**Sak 3: Nordlandssykehuset – i økonomisk krise**

Ulrika Larsson har sendt ut informasjon til styret om ståa på Nordlandssykehuset.

*Vedtak:*

*Styret følger saken nøye i samarbeid med foretakstillitsvalgt Ulrika Larsson.*

**Sak 4: Prosjekt pasientkommunikasjon i Helse Nord**

Nordland Legeforening er ønsket som samarbeidspartner i et prosjekt om pasientkommunikasjon for hele Helse Nord-region. Mere informasjon kommer etter 1. juli og sendes styret.

**Sak 5: Økonomi – regnskap 2014**

Regnskap for 2014 er så godt som klart og viser et foreløpig overskudd på 774 568,-.

Det jobbes med budsjett frem mot årsmøtet i august. Det utarbeides også årsberetning som sendes ut til styret for godkjenning før sommerferien.

**Sak 6: Sekretariat**

Det inngås arbeidsavtale med Heidi Pedersen ut 2015.

**Sak 7: Nordlandsdokter`n 2015**

Kandidater ble diskutert. Det lages en sak om dette til DiN slik at medlemmer kan fremme kandidater før 15.8.

**Sak 8. Styrets arbeidsplan høsten 2015**

***Styremøte, årsmøte og debattmøte 27. august***Tove Myrbakk orienterte om at årsmøtet blir kl. 16.00 og at debattmøtet får tema «Et helsevesen i forfall?» og skal være fra 17-20. Innledere blir Jacob Torfing, Magnus Lind, Anette Fosse og Kristian Fanghol.

***Helsepolitisk konferanse 14.-16. oktober***

Det er klart for påmelding til konferansen. Styret bes om å melde seg på.

***Fellesmøte 13. oktober i Trondheim for Finnmark, Troms og Nordland***

Tove Myrbakk har sendt ut forespørsel til alle styrene og regionsutvalget om møtet.

***Medlemsmøte og medisinsk filosofisk forum 28.10 med Ingvard Wilhelmsen***

I samarbeid med medisinsk-filosofisk forum blir det medlemsmøte i Bodø 28.10.

***Åpent møte på kommunikasjonsdagene i november***

Styremøte og fellesmøte med kurskomite og støttegruppe 10. desember

***Leder- og ansattesamling 12. og 13.11.15***

Stian, Lena og Tove deltar.

**Sak 9: Eventuelt**

Kristian Fanghol deltok pr. telefon for å orientere om sak i www.vol.no om nedleggelse av lokalsykehus. Adm. dir. Lars Vorland var sitert på at sykehuset på Stokmarknes sto i fare for nedleggelse. Fanghol opplyste pr. telefon at dette ikke var tilfelle. Det er ingenting nytt fra Helse Nord i saken om akuttfunksjon og lokalsykehuset. De avventer hva som kommer i helse- og sykehusplan.

Tove Myrbakk

Referent